VIDEO: रेप को लेकर योगी सरकार के मंत्री का विवादित बयान, कही यह बात...  
उपेंद्र तिवारी के बयान पर विवाद 
बताए- रेप के अलग-अलग नेचर 
यूपी में बढ़ रहे बलात्कार के मामलों के सवाल पर दे रहे थे जवाब
उत्तर प्रदेश में योगी सरकार में मंत्री उपेंद्र तिवारी ने मीडिया के सवालों का जवाब देते हुए बलात्कार पर एक बयान दे दिया जिस पर जमकर बवाल हो रहा है. गोंडा में विकास समीक्षा व बीजेपी संगठन की बैठक में उपेंद्र तिवारी ने रेप के बढ़ते मामलों पर कहा कि देखिए रेप का नेचर होता है, अब जैसे अगर कोई नाबालिग लड़की है, उसके साथ रेप हुआ है तो उसको तो हम रेप मानेंगे, लेकिन कहीं-कहीं पर ये भी सुनने में आता है कि विवाहित महिला है, उम्र 30-35 साल है. उसके साथ भी रेप हुआ. इस तरीके की तमाम घटनाएं होती हैं. 7 -8 साल से प्रेम प्रपंच चल रहा है. उसका अलग नेचर होता है.
#WATCH UP Minister Upendra Tiwari: Dekhiye rape ka nature hota hai, ab jaise agar koi nabalig ladki hai uske sath rape hua hai toh usko to hum rape manenge, lekin kahin-kahin pe ye bhi sunne ko aata hai ko ki vivahit mahila hai, umar 30-35 saal hai....uska alag-alag nature hai pic.twitter.com/Ou1AMPsvGB
एक तरफ देश में अलीगढ़ में मासूम के साथ हुई नृशंस हत्या के खिलाफ लोगों में आक्रोश है तो वहीं दूसरी इसी मुद्दे पर उपेंद्र सिंह के बयान पर लोगों में आक्रोश देखने को मिल रहा है. इस मामले में अब तक 4 लोगों की गिरफ्तारी हो चुकी है. इसमें मुख्य आरोपी की पत्नी भी शामिल है. आपको बता दें इस मामले की जांच के लिए एसआईटी का गठन किया गया है. जो इसकी जांच कर रही है. साथ ही पॉक्सो एक्ट के तहत कार्रवाई की जा रही है. बता दें कि अलीगढ़ में ढाई साल की बच्ची की बेरहमी से हत्या कर दी गई थी. महज दस हजार रुपये के लिए एक नन्हीं बच्ची का गला घोंट कर हत्या कर उसके शव को कूड़े के ढेर पर फेंक दिया गया है. 30 तारीख को गायब हुई बच्ची का शव बाद में घर के पास के कूड़ाघर में 2 तारीख को सड़ी गली हालत में मिला. लापरवाही बरतने के आरोप में इंस्पेक्टर समेत पांच पुलिसकर्मियों को निलंबित कर दिया गया है.
यह पहला मौका नहीं है जब सत्ता पर काबिज मंत्री स्तर के नेता की तरफ से इस तरह का बयान आया हो. उत्तर प्रदेश में साल 2014 के लोकसभा चुनाव प्रचार के दौरान मुलायम सिंह यादव ने भी विवादित बयान दिया था. जिसका खामियाजा समाजवादी पार्टी को 2014 के लोकसभा चुनावों के दौरान उठाना पड़ा था. मुलायम सिंह यादव ने कहा था कि रेप के मामलों में फांसी नहीं होनी चाहिए, लड़कों से गलती हो जाती है.